## Servicii oferite

Cabinetul nostru vă oferă în principal servicii medicale pentru specialitîțile ORL, cardiologie, neurologie sau nefrologie insă va sta la dispozitie cu drag si pentru alte intrebări legate de sănătate.
Marea majoritate a pacienților suferă de mai multe afecțiuni și necesită tratamente multiple. Prin consultul oferit de medicul internist, pacientul evită excesul de consulturi medicale care pot să nu fie necesare.
În cazul în care aveți simptome specifice, primul pas este să va faceți o programare la consult la unul din medicii clinicii care va stabili ce investigații și tratamente vă sunt necesare.
Rugămintea noastră este să veniți mereu la consultație cu dosarul dvs. medical complet (investigații efectuate, consulturi anterioare, tratamente urmate, eventual ultima externare din spital, etc.).
Asta vă ajută pentru că astfel medicul să aibe un context general medical, și să poată stabili eventuale cauze ale bolii, să poată face asocieri si tratamente personalizate.

#### CONSULTATII

##### Medicul internist este cel care analizează situația dvs. particulară și decide care afecțiune necesită și un consult sau un tratament supra specializat. De asemenea, coordonează schemele terapeutice astfel ca să nu apară suprapuneri de medicație sau reacții adverse ale medicamentelor.
Cardiologul este medicul specialist ce se ocupă cu depistarea, diagnosticarea, tratarea și recuperarea bolnavilor cu suferințe cardiovasculare.
Medicii specialisti ORL din cadrul clinicii noastre
diagnostichează și tratează afecțiunile urechilor, nasului și ale gâtului, atât pentru adulți cât și pentru copii.
Neurologia este o ramură specială a medicinii care se ocupă cu diagnosticul și tratamentul bolilor organice care afectează sistemul nervos central sau periferic. Structurile organice ce țin de domeniul neurologiei sunt - pe de o parte - creierul, măduva spinării (reprezintă sistemul nervos central), structurile înconjurătoare, precum și vasele sanguine care le hrănesc, - pe de altă parte - nervii cranieni, rădăcinile nervoase și ganglionii spinali, nervii periferici, inclusiv legăturile cu mușchii scheletici (reprezintă sistemul nervos periferic).

#### ANALIZE DE LABORATOR

##### Recoltarea analizelor de laborator se face numai cu programare în prealabil, indiferent dacă sunt analize cu plata sau gratuite (decontate prin CASMB).
Pentru ca rezultatele analizelor medicale să reflecte cu acuratețe starea organismului, pe lângă performanțele echipamentelor și a personalului laboratorului, pregătirea pacientului înaintea recoltarii este foarte importantă.
Vă recomandăm ca probele de sânge să fie recoltate în condiții bazale, mai precis dimineața, pe nemâncate, înaintea oricărei proceduri terapeutice și pe cât posibil să aveți un interval de minim 12 ore de la ultima masă. Intervalul ideal de timp pentru recoltarea probelor biologice este 7:00 – 9:00 dimineata însă există și excepții de la aceasta regulă, care vă vor fi indicate de medicul care le solicită.
Pentru alte tipuri de analize, personalul nostru vă va comunica instrucțiuni precise.

#### TESTE SI TRATAMENTE

##### Oferim o gamă variată de teste, proceduri medicale și tratamente printre care
- EKG (este un test ce masoara impulsurile electrice ale inimii),
- Puloximetrie (vizualizează concentrația de oxigen din sange),
- Holter TA/EKG (este un aparat ce permite monitorizarea activităţii cardiace pe parcursul a 24 de ore),
- Oscilometrie (este un test de apreciere a permeabilitatii trunchiurilor arteriale principale la nivelul membrelor),
- Testarea sensibilitații,,
- Forța musculară,
- Aspirație secreție auriculara,
- Extracție corp străin nazo-faringian,
- Extracție / spălătura dop cerumen unilateral / bilateral sau de corp strain,
- injecții intramusculare / intravenoase,
- Tratament perfuzabil,
- înlocuire pansamente,
- etc.

#### ADEVERINTE MEDICALE

##### Adeverințele medicale se eliberează de către medicul specialist în vederea stabilirii aptitudinii de a participa la un anumit eveniment/curs/masterat/calificare, etc. prin efectuarea unui examen clinic general și care are în vedere și istoricul medical al pacientului.
In general, adeverințele medicale se elibereaza pe loc, în urma consultului clinic efectuat de către medicul specialist. Totuși, ca și excepție, pot exista situații în care medicul specialist să vă solicite efectuarea unor investigații suplimentare, caz în care adeverința se va elibera la un moment ulterior.
Potrivit legislației în vigoare, o adeverință medicală este valabilă 1 lună de zile, însă în anumite condiții se poate extinde valabilitatea acesteia până la 3 luni de zile.

## SĂNĂTATEA TA ESTE PRIORITATEA NOASTRĂ

© Copyright 2022 PAC ENT Medical SRL. All Rights Reserved.